UV โกยรายได้ปี 65 ทะลุ 1.5 หมื่นลบ. โตทะลัก 3 เท่าตัว
UV รายงานผลประกอบการงวดปี 65 มีรายได้กว่า 15,200 ล้านบาท เพิ่มขึ้น 340% จากปีก่อน โชว์แบ็กล็อกแน่น 1,900 ล้านบาท ทยอยรับรู้ในปี 66-67
UV รายงานผลประกอบการงวดปี 65 มีรายได้กว่า 15,200 ล้านบาท เพิ่มขึ้น 340% จากปีก่อน โชว์แบ็กล็อกแน่น 1,900 ล้านบาท ทยอยรับรู้ในปี 66-67
21 พ.ย. 2565

นายกำพล ปุญโสณี กรรมการผู้จัดการใหญ่ บริษัท ยูนิเวนเจอร์ จำกัด (มหาชน) หรือ UV กล่าวถึงภาพรวมการดำเนินธุรกิจของบริษัทฯ ว่า ผลจากนโยบายในการปรับพอร์ตการลงทุนของบริษัทฯ ทำให้ในปี 2565 (ตั้งแต่ 1 ตุลาคม 2564 ถึง 30 กันยายน 2565) บริษัทฯ มีรายได้ 15,270 ล้านบาท และมีผลกำไรสุทธิส่วนของบริษัทอยู่ที่ 168 ล้านบาท
โดยมีสัดส่วนรายได้จากการลงทุนในธุรกิจพลังงาน 8,400 ล้านบาท (21 ธันวาคม 2564 ถึง 30 กันยายน 2565) คิดเป็น 55% ของรายได้ รายได้จากการลงทุนในธุรกิจตู้แช่เชิงพาณิชย์ 1,010 ล้านบาท (1 พฤศจิกายน 2564 ถึง 30 กันยายน 2565) คิดเป็น 7% ของรายได้ รายได้จากธุรกิจพัฒนาอสังหาริมทรัพย์ 3,670 ล้านบาท คิดเป็น 24% ของรายได้
รวมถึงรายได้จากธุรกิจอุตสาหกรรมและอื่นๆ 2,190 ล้านบาท คิดเป็น 14% ของรายได้ ถึงแม้ว่าบริษัทฯ จะยังได้รับผลกระทบจากภาวะเศรษฐกิจและต้นทุนการผลิตที่สูงขึ้น บริษัทฯ ยังสามารถรับรู้รายได้ในเชิงบวกจากธุรกิจการลงทุนทั้งในภาคพลังงานและอุตสาหกรรมที่เป็น Recurring Income และธุรกิจการพัฒนาอสังหาริมทรัพย์จากการขายและโอนห้องชุดคอนโดมิเนียมของโครงการภายใต้ บริษัท แกรนด์ ยูนิตี้ ดิเวลลอปเม้นท์ จำกัด หรือ Grand Unity
ทั้งนี้ ปัจจุบันบริษัทฯ มียอดขายรอรับรู้รายได้ (Backlog) ที่จะทยอยรับรู้ในปี 2566-2567 มากกว่า 1,900 ล้านบาท และยังมีรายได้จากธุรกิจการลงทุนที่เป็น Recurring Income อย่างต่อเนื่อง นายกำพล กล่าว